সাধারণতন্ত্র দিবসে ভারতকে শুভেচ্ছা বার্তা ডোনাল্ড ট্রাম্পের!

ওয়েব ডেস্ক : ভারতকে (India) সাধারণতন্ত্র দিবসের (Republic day 2026) শুভেচ্ছা জানালেন মার্কিন প্রেসিডেন্ট ডোনাল্ড ট্রাম্প (Donald Trump)। ভারত ও আমেরিকার (America) সম্পর্ক ঐতিহাসিক বলে জানিয়েছেন তিনি। সম্প্রতি শুল্ক নিয়ে ভারত ও আমেরিকার মধ্যে ঠান্ডা যুদ্ধ চলছে। তার উপর ভারতকে একাধিকবার হুঁশিয়ারিও দিয়েছেন তিনি। কিন্তু এসবের মাঝে ভারতকে বন্ধুত্বের বার্তা দিলেন ট্রাম্প।

ট্রাম্প (Trump) সমাজমাধ্যমে লিখেছেন, “যুক্তরাষ্ট্রের জনগণের পক্ষ থেকে, আমি ভারতের সরকার এবং জনগণকে আপনাদের ৭৭তম প্রজাতন্ত্র দিবস উদযাপন উপলক্ষে আমার আন্তরিক অভিনন্দন জানাচ্ছি।”

আরও খবর : বিশ্বকাপের আগে মেক্সিকোতে ঘটে চলেছে ভয়বহ ঘটনা!

এর পাশাপাশি ভারতকে ৭৭তম সাধারণতন্ত্র দিবসের শুভেচ্ছা জানিয়েছেন মার্কিন স্বরাষ্ট্র সচিব মার্কো রুবিও (Marco Rubio)। তিনি লিখেছেন, “প্রতিরক্ষা, জ্বালানি, খনিজ সম্পদ এবং উদীয়মান প্রযুক্তির ক্ষেত্রে আমাদের নিবিড় সহযোগিতা থেকে শুরু করে ‘কোয়াড’ (Quad)-এর মাধ্যমে আমাদের বহুমুখী সম্পৃক্ততা—ভারত-মার্কিন সম্পর্ক আমাদের উভয় দেশ এবং ইন্দো-প্যাসিফিক অঞ্চলের জন্য প্রকৃত ফলাফল বয়ে আনছে।”

উল্লেখ্য, প্রথমে ভারতীয় পণ্যের উপর ২৫ শতাংশ শুল্ক চাপিয়েছিলেন মার্কিন প্রেসিডেন্ট। পরে রাশিয়া থেকে তেল কেনার জন্য আরও ২৫ শতাংশ শুল্ক চাপানো হয়েছিল। ফলে ভারতের উপর মোট ৫০ শতাংশ শুল্ক চাপানো হয়েছে। এর পর থেকেই দুই দেশের মধ্যে সম্পর্কের অবনতি ঘটে। অন্যদিকে ভারত-আমেরিকার মধ্যে এখনও বাণিজ্যচুক্তি সম্পন্ন হয়নি। যার ফলে দুই দেশের মধ্যে সম্পর্কে আরও অবনতি ঘটেছে। কিন্তু এসবের মাঝে ট্রাম্পের এমন বার্তাকে বেশ গুরুত্বপূর্ণ হিসাবে দেখছেন বিশেষজ্ঞরা।